28. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΣΥΝΤΟΝΙΣΜΟΥ Αριθ. 13277/4211 της 22 Μαΐου/20 Ιουν. 1970 (ΦΕΚ Β΄ 431) Περί καθορισμού της διαδικασίας επιλογής του προσλαμβανομένου προσωπικού εις θέσεις επί συμβάσει Ιδ. Δικαίου της Ε.Σ.Υ .Ε. Έχοντες υπ’ όψιν: 1)Τας διατάξεις της παρ. 2 του άρθρ. 2 του Ν.Δ. 385/1969, «περί προσλήψεως προσωπικού επί σχέσει Ιδ. Δικαίου εις Δημοσίας Υπηρεσίας και Ν.Π. Δ.Δ.». 2)την υπ’ αριθ. 5724/Δ/5.3.69 απόφασιν του κ. Πρωθυπουργού, ως Υπουργού Προεδρίας της Κυβερνήσεως, «περί προσδιορισμού των αρμοδιοτήτων των Υπουργού Αναπληρωτού, Υφυπουργού και Γενικού Γραμματέως του Υπουργείου Προεδρίας της Κυβερνήσεως και 3) την υπ’ αριθ. 121/11.2.1970 πράξιν του ΑΣΔΥ «περί καθορισμού διαδικασίας επιλογής προσλαμβανομένου προσωπικού εις θέσεις επί συμβάσει Ιδιωτικού Δικαίου», αποφασίζομεν: Καθορίζομεν την διαδικασίαν επιλογής του προσλαμβανομένου προσωπικού εις θέσεις επί συμβάσεις Ιδ. Δικαίου παρά τη ΕΣΥΕ ως ακολούθως: 1.Της προσλήψεως του κατά τα ανωτέρω προσωπικού θα προηγήται η έκδοσις προκηρύξεως των προς πλήρωσιν θέσεων. Περίληψις της προκηρύξεως θα δημοσιεύεται εις την εξώθυραν της Υπηρεσίας και δίς εις μίαν, εκ των μάλλον κυκλοφορουσών καθημερινών εφημερίδων των Αθηνών. Δια της προκηρύξεως θα προσδιορίζωνται κατ’ ειδικότητα αι προς πλήρωσιν θέσεις και θα καλούνται οι ενδιαφερόμενοι όπως, εντός προθεσμίας 10 ημερών από της τελευταίας δημοσιεύσεως, υποβάλουν εις την Διεύθυνσιν Διοικητικού (Τμήμα Προσωπικού) της Εθνικής Στατιστικής Υπηρεσίας της Ελλάδος σχετικήν αίτησιν, μετά πιστοποιητικού σπουδών και, όπου απαιτείται προϋπηρεσία ή εμπειρία, μετά βεβαιώσεως περί τούτων, ως και υπευθύνου δηλώσεως, δι’ ής να δηλούται το έτος γεννήσεώς των και τα υπό του άρθρ. 1 παρ. 10 του Β.Δ. 660/65 οριζόμενα. 2.Ο έλεγχος των τυπικών και ουσιαστικών προσόντων των υποψηφίων, ως και η επιλογή των μεταξύ αυτών καταλληλοτέρων θα ενεργήται υπό Τριμελούς Επιτροπής, εκ τριών ανωτέρων υπαλλήλων της ΕΣΥΕ, εξ ών απαραιτήτως είς διοικητικός υπάλληλος και είς κατάλληλος να κρίνη αναλόγως της ειδικότητος των προς πλήρωσιν θέσεων, εφ’ όσον υπάρχη τοιούτος. Η ως άνω Επιτροπή θέλει συγκροτείται δι’ αποφάσεως του Υπουργού Συντονισμού. 3.Της επιλογής των καταλληλοτέρων υποψηφίων θα προηγήται πρακτική δοκιμασία, ενεργουμένη κατά τον προσφορώτερον κατά την κρίσιν της Επιτροπής, τρόπον, αναλόγως της ειδικότητος των εν εκάστη περιπτώσει προσλαμβανομένων. Η κατά τα ανωτέρω Επιτροπή, δύναται να ορίζη, ως ειδικόν εξεταστήν δημόσιον υπάλληλον, οσάκις εκ της φύσεως της απασχολήσεως των προσλαμβανομένων παρίσταται προς τούτο ανάγκη. 4.Αι καθιερούσαι δικαίωμα προτιμήσεως ωρισμένων κατηγοριών προσώπων διατάξεις των άρθρ. 23 παρ. 3 και 24 παρ. 2 του Νόμ. 1811/51 και των Ν.Δ. 61/68 και 179/69 θα ισχύουν, επί ίσοις όροις, και κατά την επιλογήν προς πλήρωσιν των περί ών πρόκειται θέσεων. 5.Η Επιτροπή επιλογής, μετ’ εκτίμησιν των προσόντων των υποψηφίων, θα καταρτίζη πίνακα μέχρι του τριπλασίου αριθμού των προς πλήρωσιν θέσεων, κατ’ αξιολογικήν σειράν. Ο πίναξ ούτος θα ισχύη επί έν έτος, η δε πρόσληψις θα γίνεται κατά την εν αυτή σειράν. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 730,06(α) Σελ. 730,07 Τεύχος 396-Σελ. 97 Στατιστική Υπηρεσία 13.Ν.α.27-28 